Komission asetus (EY) N:o 2042/2001, annettu 18 päivänä lokakuuta 2001, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta sekä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteessä I olevien lisähuomautusten muuttamisesta



Virallinen lehti nro L 276 , 19/10/2001 s. 0008 - 0008



Komission asetus (EY) N:o 2042/2001, annettu 18 päivänä lokakuuta 2001, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta sekä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteessä I olevien lisähuomautusten muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 35 a artiklan, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(3), sellaisena kuin se on viimeksi muutettuna komission asetuksella (EY) N:o 1783/2001(4), ja erityisesti sen 9 artiklan, sekä katsoo seuraavaa: (1) Oliiviöljyn ja uutetun oliiviöljyn ominaisuuksista sekä niiden määritysmenetelmistä 11 päivänä heinäkuuta 1991 annetussa komission asetuksessa (ETY) N:o 2568/91(5), sellaisena kuin se on viimeksi muutettuna asetuksella (EY) N:o 455/2001(6), määritellään oliiviöljyn ja uutetun oliiviöljyn fyysiset, kemialliset ja aistinvaraiset ominaisuudet sekä näiden ominaisuuksien arviointimenetelmät. (2) Oliivilajikkeiden ja Marokossa vallitsevien sadonkorjuuolojen ansiosta voidaan tuottaa neitsytoliiviöljyjä, joissa linoleenihapon pitoisuus ylittää yhteisön vaatimuksissa vahvistetun 0,9 prosentin rajan. (3) Asetuksen (ETY) N:o 2568/91 1 artiklan 8 kohdassa sekä asetuksen (ETY) N:o 2658/87 liitteessä I olevan yhdistetyn nimikkeistön 15 ryhmän 2 lisähuomautuksen taulukossa I säädetään, että Marokosta peräisin olevien alanimikkeisiin 1509 10 10 ja 1509 10 90 kuuluvien neitsytöljyjen linoleenihapon pitoisuus voi markkinointivuosina 1998/1999-2000/2001 olla enintään 1,0 prosenttia. (4) Ennen ominaisuuksien ja määritysmenetelmien uudelleentarkastelua, joka on toteutettava asetuksen N:o 136/66/ETY liitteessä säädettyjen, 1 päivästä marraskuuta 2003 alkaen sovellettavien uusien nimitysten ja määritelmien soveltamiseksi, on aiheellista jatkaa voimassa olevaa järjestelyä muuttamalla asetukset (ETY) N:o 2568/91 ja 2658/87. (5) Rasvojen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2568/91 1 artiklan 8 kohdassa ilmaisu "markkinointivuosien 1998/1999-2000/2001" ilmaisulla "markkinointivuosien 1998/1999-2002/2003". 2 artikla Korvataan asetuksen (ETY) N:o 2658/87 liitteessä I olevan yhdistetyn nimikkeistön 15 ryhmän 2 lisähuomautuksen taulukossa I oleva päivämäärä "31. lokakuuta 2001" päivämäärällä "31. lokakuuta 2003". 3 artikla Tämä asetus tulee voimaan 1 päivänä marraskuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä lokakuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 256, 7.9.1987, s. 1. (4) EYVL L 241, 11.9.2001, s. 7. (5) EYVL L 248, 5.9.1991, s. 1. (6) EYVL L 65, 6.3.2001, s. 9.